Diari Oficial de la Generalitat Valenciana


Sumari del DOGV 8638, del 19-09-2019 (2019/8761)

RESOLUCIÓ de 12 de setembre de 2019, del sotssecretari de la Vicepresidència i Conselleria d'Igualtat i Polítiques Inclusives, per la qual es declara deserta la convocatòria de Premis Fi de Grau en Accessibilitat al Medi Físic Concha Aldomar.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8638

Data del DOGV
:   19-09-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/8761


Data del document
:   12-09-2019

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * distinció honorífica

RESOLUCIÓ de 12 de setembre de 2019, del sotssecretari de la Vicepresidència i Conselleria d'Igualtat i Polítiques Inclusives, per la qual es declara deserta la convocatòria de Premis Fi de Grau en Accessibilitat al Medi Físic Concha Aldomar.  
 [2019/8761]  
Fets  
  
Primer. Mitjançant l'Ordre 9/2018, de 14 de setembre, de la Vicepresidència i Conselleria d'Igualtat i Polítiques inclusives, i en el marc de les actuacions de la Vicepresidència i Conselleria d'Igualtat i Polítiques Inclusives per a potenciar la innovació en les polítiques socials, es van aprovar les bases reguladores per a la creació dels Premis Fi de Grau en Accessibilitat al Medi Físic Concha Aldomar (DOGV 8392, 27.09.2018).  
Segon. Mitjançant la Resolució de 19 de desembre de 2018, de la Vicepresidència i Conselleria d'Igualtat i Polítiques Inclusives, es van convocar els Premis Fi de Grau en Accessibilitat al Medi Físic Concha Aldomar (DOGV 8452, 27.12.2018).  
Tercer. Finalitzat el termini de presentació de projectes, no es van presentar projectes per a les seccions a b i c, i es va presentar un únic projecte en la secció d, «Treballs monogràfics», realitzat per Irene Aragonés Rodríguez, denominat Regeneración ambiental de la playa de la Almadraba.  
Quart. Amb dates 18 de juny i 27 de juliol de 2019 es va reunir la comissió tècnica de valoració, que emeté la corresponent proposta de resolució amb data 19 d'agost de 2019.  
  
Fonaments jurídics  
  
I. D'acord amb el que es preveu en l'article 8.1 de l'Ordre 9/2018, de 14 de setembre, es va constituir la corresponent comissió tècnica de valoració.  
II. En la tramitació del procediment s'han seguit els tràmits previstos en l'article 10 de la citada ordre.  
III. Reunida la comissió tècnica de valoració en data 27 de juliol de 2019, ha considerat que el projecte presentat no recull l'accessibilitat des del seu inici, tal com s'estableix en la convocatòria, i ha formulat una proposta de resolució en el sentit de declarar deserts els premis.  
  
IV. La resolució de la present convocatòria correspon al sotssecretari de la Vicepresidència i Conselleria d'Igualtat i Polítiques Inclusives, de conformitat amb el que s'estableix en l'article 10.4 de l'esmentada ordre, i ha de publicar-se en el DOGV segons disposa l'article 11 d'aquesta.  
  
Per tot això, vistos els preceptes esmentats i altres de general i pertinent aplicació, i vista la proposta de la comissió tècnica de valoració, resolc:  
  
Primer  
Declarar deserta la convocatòria de Premis Fi de Grau en Accessibilitat al Medi Físic Concha Aldomar en les seccions a, «Estudis/projectes d'accessibilitat»; b, «Projectes d'edificació accessible», i c, «Disseny d'ajudes tècniques», perquè no s'hi ha presentat cap sol·licitud.  
  
  
Segon  
Declarar deserta la convocatòria de Premis Fi de Grau en Accessibilitat al Medi Físic Concha Aldomar en la secció d,» Treballs monogràfics», per no complir el projecte presentat amb els criteris d'accessibilitat que es recullen en la convocatòria.  
  
Tercer  
Ordenar la publicació de la present resolució en el DOGV.  
  
Contra la present resolució, que posa fi a la via administrativa, podrà interposar-se, potestativament, un recurs de reposició davant del mateix òrgan que la dicta, en el termini d'un mes a comptar des de l'endemà de la notificació o bé, directament, un recurs contenciós administratiu davant del jutjat contenciós administratiu, en el termini de dos mesos a comptar des de l'endemà de la notificació, d'acord amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 12 de setembre de 2019.- El sotssecretari: Daniel Mestre Cañón.